Vojtech Adamec

Vojtech Adamec (* 12. júl 1926, Špania Dolina – † 27. apríl 1973, Košice) bol slovenský dirigent, zbormajster a hudobný skladateľ.

Životopis 
Študoval na Učiteľskej akadémii v Banskej Bystrici a 1947-1950 diaľkovo na Pedagogickej fakulte UK v Bratislave (odbor  hudobná výchova). V rokoch 1950-1954 pokračoval v štúdiu dirigovania u J. Strelca a V. Talicha na VŠMU v Bratislave.

V rokoch 1949-1955 bol zbormajster speváckeho zboru SĽUK-u, 1955-1972 dirigent a zbormajster Českoskolvenského rozhlasu v Košiciach, 1956-1964 zbormajster Ľudového spevokolu učiteľov Slovenska, 1964-1972 Košického speváckeho zboru učiteľov, 1958-1972 Spišského učiteľského speváckeho zboru. Viedol aj spevácky zbor Moyzes z Prešova.

Pôsobil ako hudobný pedagóg. Roku 1966 ako externý, 1972 ako interný profesor dirigovania na Štátnom konzervatóriu v Košiciach. Zaslúžil sa o rozvoj slovenského zborového spevu. Pod jeho vedením absolvovali spevácke zbory koncerty na Slovensku i v zahraničí. Ako zbormajster SĽUK-u sa zúčastnil na nakrúcaní folkloristických filmov. Komponoval skladby pre rozhlasové, televízne a divadelné potreby; organizátor hudobného života.

Literatúra 
 ADAMEC, Vojtech. In:

Zdroje 
 
 

Slovenskí hudobní skladatelia
Slovenskí dirigenti
Osobnosti zo Španej Doliny